Цъеретели, Георгий Василийы фырт

Гео́ргий Васи́лийы фырт Цъерете́ли (, райгуырдис 1904-æм азы 8 (21) октябры Тианеты, Тифлисы губернæйы — амардис 1973-æм азы 9 сентябры Тбилисы) у советон ахуыргæнæг, скæсæнзонынады гуырдзиаг скъолайы бындурæвæрæг, арабист, Тбилисы паддзахадон университеты (ТПУ) Скæсæйнаг факультеты гуырæнтыл чи лæууыди, уый. Уый йеддæмæ Цъеретели уыд Гуырдзыстоны зонæдты академийы Скæсæнзонынады институты бындурæвæрæг æмæ фыццаг директор, уыцы академийы академик, ГССР-йы сгуыхт зонæдты кусæг, филологон зонæдты кандидат, профессор. Советон Цæдисы Зонæдты академийы бæлвырд уæнг 1968-æм азæй.

 Цардафыст 
Георгий Цъеретели райгуырдис 1904-æм азы Гуырдзыстон скæсæны, посёлок Тианеты. Йæ фыд, кънйаз Василий Цъеретели (1862—1937) уыд зындгонд дохтыр, журналист æмæ меценат, был известным грузинским врачом, журналистом и меценатом, йæ фыдыфсымæр Михаил Цъеретели (1878—1965) та — зынгæ историк.

1927-æм азы Цъеретели каст фæци Тбилисы паддзахадон университет. 1928—1931 азты уыд Советон Цæдисы Зонæдты академийы аспирант, 1931—1933-æм азты — Ленинграды нырыккон скæсæйнаг æвзæгты институты доцент.

1933—1973-æм азты куыста профессоры хæдивæгæй (1933—1942) æмæ профессорæй (1942—1973) Тбилисы паддзахадон университеты. 1933—1937-æм азты — Гуырдзыстоны паддзахадон музейы хистæр кусæг. 1940-æм азæй 1960-æм азы онг Цъеретели разамынд лæвæрдта Гуырдзыстоны Зонæдты академийы Æвзагзонынады институты скæсæйнаг æвзæгты кафедрайæн. 1942-æм азы райста зонæдты докторы къæпхæн æмæ профессоры наукон ном.

1945-æм азы Цъеретели уыд скæсæнзонынады факультеты бындурæвæрджыты ’хсæн, уыцы факультеты семитаг æвзæгты кафедрæйæн уыд йæ сæргълæууæг (1945—1973).

1946-æм азы æвзæрст æрцыдис Гуырдзыстоны ССР-йы Зонæдты академийы бæлвырд уæнг (академик). 1970-æм азæй куытс академийы Президиумы.

1960-æм азы Цъеретели сæвæрдта Скæсæнзонынады институты бындур, 1973-æм азы онг уыд уыцы институт директор.

Георгий Цъеретели амардис 1973-æм азы Тбилисы. Ныгæд æрцыдис Тбилисы университеты парчы.

 Иртасæнтæ 
Георгий Цъеретелийы сæйрагæдæр архайд уыдис ацы темæтыл:

 Централон Азийы араббаг диалекттæ,
 араббаг æвзагзонынад æмæ фольклор,
 иврит æмæ арамейаг æвзаджы иртæстытæ,
 Æввахс Скæсæны æвзæгты истори æппæтæй,
 фыссынады истори æмæ уæлдайдæр гуырдзиаг фыссынады равзæрд,
 Гуырдзыстон æмæ Кавказы истори иртасынмæ бæззæг ратæдзæнтæ,
 руставелологи,
 теоретикон лингвистикæйы фарстатæ.

Цъеретели у 100 ахсджиаг зонадон-иртасæг уацмасы автор, рауагъта дæс монографийы.

 Иуæй-иу ахсджиаг зонадон куыстытæ 

 «Урартские надписи из Государственного музея Грузии» (монографи), Тбилис, 1939 (гуырдзиаг, уырыссаг æмæ англисаг æвзæгтыл).
 «Армазская надпись периода Митридата Иберийского», Труды XXV Международного конгресса востоковедов, Мæскуы, 1962 (уырыссагау, англисаг резюме).
 «Двуязычная надпись из Армази» (монографи), Тбилис, 1941 (уырыссагау, англисаг резюме).
 «Арабские диалекты Центральной Азии. Бухарский диалект» (монографи), Тбилис, 1956 (уырыссагау, англисаг резюме).
 «Древние грузинские надписи из Палестины» (монографи), Тбилис, 1960 (гуырдзиаг æмæ англисаг æвзагыл).
 «Метр и рифма в поэме Шоты Руставели «Витязь в тигровой шкуре» (монографи), под редакцией Г. В. Цъеретели, Тбилис, 1973 (гуырдзиагау).
 «The influence of the Tajik language on the vocalism of Central Asian Arabic dialects» («Влияние на вокализмы таджикского языка центрально-азиатских арабских диалектов») , BSOAS, vol. XXXIII, Part 1, London, 1970.
 «The Verbal Particle m/mi in Bukhara Arabic», «Folia Orientalia», vol. XII, 1970

 Фиппаинæгтæ 

 Литературæ 
 Церетели Георгий Васильевич // Большая советская энциклопедия : [в 30 т.] / гл. ред.  А. М. Прохоров. — 3-е изд. — М. : Советская энциклопедия, 1969—1978.

 Æддаг æрмæг 

 Цъеретелийы тыххæй фарс // сайт «Литературные памятники»
 Thomas V. Gamkrelidze Academician George V. Tsereteli (1904—1973) Гуырдзыстоны Зонæдты академийы сайтыл
 Георгий Васильевич Церетели. (Некролог) // Вестник АН СССР, 1973, № 12, стр. 90

Категори:Советон Цæдисы лингвисттæ
Категори:Тбилисы чи амардис, уыдон
Категори:Зындгонд адæм алфавитмæ гæсгæ
Категори:Тианеты муниципалитеты чи райгуырдис, уыдон